Diari Oficial de la Generalitat Valenciana


Sumari del DOGV 991, del 25-01-1989 (1989/800936)

ORDRE de 5 de gener de 1989, de la Conselleria d'Agricultura i Pesca, per la qual s'estableixen mesures addicionals de prevenció de les Pestes del Porc mitjançant la identificació dels animals.
-------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1989/01/05/(1)/dof/vci/html**

### Dades del document

Número de DOGV
:   991

Data del DOGV
:   25-01-1989

Secció del DOGV
:   DISPOSICIONS GENERALS

Número del document
:   1989/800936


Data del document
:   05-01-1989

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Ordre de 5 de gener de 1989, de la Conselleria d'Agricultura i Pesca, per la qual s'estableixen mesures addicionals de prevenció de les Pestes del Porc mitjançant la identificació dels animals.  
L?eradicació de la pesta porcina africana a les explotacions implica activitats d'eliminació mitjançant la matança dels animals que presenten simptomatologia o reacció immunològica al virus causant de la malaltia.  
La investigació serològica determinant de la presència o l?absència del virus de la pesta porcina africana és la mesura epizootiològica més important per descobrir els animals portadors del virus esmentat. La realització d'aquesta corre a càrrec dels veterinaris de les Agrupacions de Defensa Sanitària i dels Equips Oficials a les explotacions porcines, i dels darrers als ordiers i els escorxadors d'animals de la mateixa espècie.  
El reconeixement serològic de la malaltia cal que siga extensiu a tota la cadena productiva i als escorxadors, i per tal de dur-lo a terme és imprescindible l?establiment de mesures d'identificació individualitzades a cada animal que en ressenye el lloc de procedència.  
El Reial Decret 425/1985 de 20 de març estableix en l'article primer la identificació individual de tots els animals que es traslladen per a vida. No obstant això, cal establir un marcatge addicional dels animals destinats a matança a l?escorxador procedents d'explotacions de cicle tancat i d'explotacions d'enceball.  
En atenció d'aquests motius i fent ús de les funcions que tinc atribuïdes,  
ORDENE  
Article primer  
S'estableix l?obligatorietat de la identificació individual de  
tots els animals de l?espècie porcina de pes viu superior a 25 quilograms destinats a ser sacrificats a l?escorxador.  
Article segon  
La identificació es practicarà a la part dorsal, dorsolateral o auricular de cada animal mitjançant sistema d'impressió dèrmica no alterable o tatuatge amb tinta o colorant. S'hi realitzarà dins un termini no superior a 24 hores anterior a l?enviament dels animals a l?escorxador.  
La marca constarà de sigles i números que correspondran a la inicial de la província -A per a Alacant, CS per a Castelló i V per a València-, a la numeració del municipi i de l?explotació d'aquest on es fa l?enviament dels animals. Els caràcters alfabètics i numèrics del marcatge tindran unes dimensions mínimes de 20 x 10 mm. La numeració de cada explotació serà la corresponent al número de registre oficial d'aquesta.  
Article tercer  
Aquesta identificació serà independent, i complementària, quan s'escaiga, del marxamo metàl·lico-plàstic que s'ha de col·locar als animals que, procedents d'una explotació de producció, tenen un pes no inferior a 18 kg. i es destinen a l?engreixament en una altra explotació. El marxamo metàl·lico-plàstic es podrà substituir per tatuatge auricular amb tinta o un altre colorant segons que estableix l'article segon, llevat del que fa referència a les dimensions dels caràcters, els quals tindran una altura mínima de 5 mm.  
Article quart  
Els Serveis Veterinaris Oficials dels escorxadors vigilaran que la identificació de tots els porcins procedents d'explotacions i ordiers de la Comunitat Valenciana és correcta. Així mateix, comprovaran la correspondència entre la identificació dels animals i la documentació sanitària - Guia d'Origen i Sanitat- que s'adjunta a l?expedició, i que es guardarà als arxius.  
Article cinqué  
Els canals dels animals porcins que no estiguen identificats correctament, marxamo auricular -o indicació de marxamatge - o tatuatge per a porcs procedents d'explotacions d'enceball, i marcatge dorsal, dorsolateral o auricular per a porcs procedents d'explotacions d'enceball i de cicle tancat, es consideraran sospitosos d'infecció pestosa i se sotmetran a retenció mentre se'n realitzen les investigacions pertinents.  
Article sisé  
Les infraccions al que disposa aquesta ordre se sancionaran segons que estableix el Reglament d'Epizoòties i el Reial Decret 1665/76 de 7 de maig.  
Article seté  
La Conselleria d?agricultura i Pesca informarà les explotacions afectades per aquesta normativa de l?utillatge adequat de marcatge.  
DISPOSICIO TRANSITORIA  
El termini perquè les explotacions dedicades exclusivament a l'enceball de porcins amb destinació a l'escorxador i les de cicle tancat incorporen el marcatge dorsal en els animals finalitzarà el 31 de març de 1989.  
DISPOSICIONS FINALS  
Primera  
Es faculta la Direcció General de la Producció Agrària a dictar les disposicions necessàries per al desenvolupament d'aquesta Ordre.  
Segona  
Aquesta Ordre vigirà a partir de l?endemà de la publicació al Diari Oficial de la Generalitat Valenciana.  
València, 5 de gener de 1989.  
El Conseller d?Agricultura i Pesca  
LUIS FONT DE MORA MONTESINOS


Còpia Permalink ELI